CELEX: 62011CN0409
Language: lv
Date: 2011-08-01 00:00:00
Title: Lieta C-409/11: Lūgums sniegt prejudiciālu nolēmumu, ko 2011. gada 1. augustā iesniedza Fővárosi Bíróság (Ungārija) — Gábor Csonka u.c./Ungārijas valsts

26.11.2011   
            
            
               LV
            
            
               Eiropas Savienības Oficiālais Vēstnesis
            
            
               C 347/7
            
         Lūgums sniegt prejudiciālu nolēmumu, ko 2011. gada 1. augustā iesniedza Fővárosi Bíróság (Ungārija) — Gábor Csonka u.c./Ungārijas valsts
   (Lieta C-409/11)
   2011/C 347/11
   Tiesvedības valoda — ungāru
   
      Iesniedzējtiesa
   
   
      Fővárosi Bíróság
   
   
      Lietas dalībnieki pamata procesā
   
   
      Prasītāji: Gábor Csonka, Tibor Isztli, Dávid Juhász, János Kiss, Csaba Szontágh
   
   
      Atbildētājs: Ungārijas valsts
   
      Prejudiciālie jautājumi
   
   
               1)
            
            
               Vai brīdī, kad prasītāji izraisīja zaudējumus, Ungārijas valsts bija īstenojusi Direktīvu 72/166/EEK, it īpaši, ievērojot pienākumus, kas noteikti minētās direktīvas 3. pantā? Vai tādējādi ir jāatzīst, ka šai direktīvai ir tieša iedarbība attiecībā uz prasītājiem?
            
         
               2)
            
            
               Vai saskaņā ar spēkā esošajiem Kopienas tiesību aktiem indivīds, kura tiesības ir pārkāptas, jo minētā valsts nav īstenojusi Direktīvu 72/166/EEK, var tai pieprasīt izpildīt šīs direktīvas noteikumus, tieši atsaucoties uz Kopienas tiesību aktiem attiecībā pret dalībvalsti, kura nav izpildījusi savu pienākumu, lai saņemtu garantijas, kuras tai būtu vajadzējis viņam nodrošināt?
            
         
               3)
            
            
               Vai saskaņā ar spēkā esošajiem Kopienas tiesību aktiem indivīds, kura tiesības ir pārkāptas, jo nav tikusi īstenota Direktīva 72/166/EEK, var pieprasīt atlīdzību par nodarītajiem zaudējumiem valstij, pamatojoties uz šo [direktīvas] neizpildi?
            
         
               4)
            
            
               Ja atbilde uz iepriekšējo jautājumu ir apstiprinoša, vai Ungārijas valstij ir pienākums atlīdzināt nodarītos zaudējumus gan prasītājiem, gan personām, kurām nodarīts kaitējums prasītāju izraisītajos ceļu satiksmes negadījumos?
               Konkrētāk, Direktīva nosaka, ka: “[d]alībvalstis veic vajadzīgos pasākumus, lai nodrošinātu to, ka visas transportlīdzekļu īpašnieku civiltiesiskās atbildības obligātās apdrošināšanas polises […], ņemot par pamatu vienreizēju prēmiju [attiecībā uz nodarītajiem zaudējumiem], attiecas uz visu Kopienas teritoriju”.
            
         
               5)
            
            
               Vai no dalībvalsts ir jāpieprasa atbildība, ja zaudējumi izriet no kļūdas normatīvo aktu izstrādē?
            
         
               6)
            
            
               Vai Direktīvai 72/166/EEK atbilst Valdības 2004. gada 8. jūnija Dekrēts Nr. 190 par transportlīdzekļu īpašnieku civiltiesiskās atbildības obligāto apdrošināšanu [190/2004. (VI.8) Korm. rendelet a gépjármű üzembentartójának kötelező felelősségbiztosításról] (turpmāk tekstā — “Valdības dekrēts Nr. 190/2004”), kurš bija spēkā līdz 2010. gada 1. janvārim, vai arī Ungārija nav izpildījusi savu pienākumu transponēt Ungārijas tiesību sistēmā saistības, kas noteiktas minētajā direktīvā?